სულხან-საბა ორბელიანის უნივერსიტეტი იწვევს კომპანიებს ორ ობიექტზე მზის ელექტროსადგურების მოწყობის ტექნიკური და კომერციული წინადადებების წარმოსადგენად:

· კ. ქუთათელაძის ქ. 3 — საკადასტრო კოდი: 01.14.03.041.026;
· ა. პოლიტკოვსკაიას ქ. 40 — საკადასტრო კოდი: 01.14.05.008.196.
პროექტის მაქსიმალური ბიუჯეტია 140 000 აშშ დოლარი, ყველა გადასახადის, პროექტირების, აღჭურვილობის, კონსტრუქციების, მონტაჟისა და გაშვება-გამართვის ჩათვლით.

სასურველი გადაწყვეტა:
პროექტი ითვალისწინებს ორივე ობიექტზე მზის ელექტროსადგურების მოწყობას, საერთო ბიუჯეტის ფარგლებში ელექტროენერგიის ხარჯების მაქსიმალურად ეფექტური შემცირების მიზნით.
ქუთათელაძე: სახურავის გამოსადეგი ფართობის მაქსიმალურად ეფექტური გამოყენება მზის პანელებისთვის და ბატარეის დამატება, დღისით გამომუშავებული ენერგიის საღამოსა და ღამით გამოყენების მიზნით.
პოლიტკოვსკაია: მზის პანელების მოწყობა, ამ ეტაპზე ბატარეის გარეშე. ინვერტორისა და სისტემის შერჩევა უნდა ითვალისწინებდეს მომავალში ბატარეის დამატების შესაძლებლობას.
პანელების სიმძლავრე, ბატარეის ტევადობა და ინვერტორების პარამეტრები მონაწილემ თავად უნდა შემოგვთავაზოს მოხმარების მონაცემების, სახურავების შესაძლებლობებისა და ბიუჯეტის მიხედვით.
ქუთათელაძის შენობას აქვს ავტომატურად ჩართვადი გენერატორი. შეთავაზებული სისტემა უნდა ითვალისწინებდეს მასთან შეთანხმებულ მუშაობას; საბოლოო შეერთებისა და მართვის სქემა შემუშავდება პროექტირების ეტაპზე.

აღჭურვილობა და ხარისხი
· პანელები: Tier 1 მწარმოებლის, N-ტიპის TOPCon ტექნოლოგიის, ორმხრივი, ორმაგი მინის მოდულები.
· ინვერტორები: აღიარებული მწარმოებლის სამფაზიანი მოწყობილობები, შესაბამისი MPPT შესაძლებლობებითა და დისტანციური მონიტორინგით. ქუთათელაძეზე — შეთავაზებულ ბატარეასთან თავსებადი ჰიბრიდული გადაწყვეტა.
· ბატარეა: LFP ტექნოლოგიის, მართვისა და დაცვის სისტემებით.
· კონექტორები და ელექტრომასალები: მაღალი ხარისხის, სერტიფიცირებული კომპონენტები; სტრინგის შეერთებებში ერთი მწარმოებლის თავსებადი კონექტორები, UV-მდგრადი მზის კაბელები, დამიწება და AC/DC დაცვა.
· კონსტრუქციები: სახურავთან თავსებადი, კოროზიისგან დაცული.
წინადადებაში მიეთითოს ძირითადი აღჭურვილობის მწარმოებელი, მოდელი და გარანტია.

რა უნდა წარმოადგინოს მონაწილემ:
· მოკლე ტექნიკური წინადადება: პანელების განლაგება, სიმძლავრე, ინვერტორები და ქუთათელაძის ბატარეის ნომინალური და გამოსაყენებელი ტევადობა.
· წინასწარი მოდელირება PV*SOL-ში ან შესაბამის ანალოგიურ პროგრამაში: დაჩრდილვის გათვალისწინებით მოსალოდნელი წლიური გამომუშავება, საკუთარი მოხმარების დაფარვა, ბატარეის წვლილი და ქსელთან ენერგიის გაცვლა. საკმარისია პროგრამის მოკლე ანგარიში.
· კომერციული შეთავაზება თითოეული შენობისთვის ცალ-ცალკე: ძირითადი აღჭურვილობის, პროექტირების, კონსტრუქციებისა და სამუშაოების ფასებით; ასევე მიწოდების ვადები, გადახდის პირობები და გამონაკლისები.
· მოსალოდნელი წლიური ეკონომია, მიმდინარე ტარიფით — 0.3526076 ლარი/კვტ·სთ, დღგ-ს ჩათვლით. ქსელში გაცემული ენერგიის ღირებულება გამოიყოს ცალკე.

მოწოდებული მონაცემები და დანართები
ელექტროენერგიის მოხმარების დანართში წარმოდგენილია ორივე ობიექტის 12 თვის მოხმარება და შესაბამისი ღირებულება მოქმედი ტარიფით:
· ქუთათელაძე — დაახლოებით 127,291 კვტ·სთ წელიწადში;
· ჯიქია/პოლიტკოვსკაია — დაახლოებით 178,684 კვტ·სთ წელიწადში.
იმავე გვერდზე მოცემულია ქუთათელაძის ოქტომბრის დაკვირვება და საღამო-ღამის მოხმარების თვიური შეფასება.
დაკვირვებულ კვირაში 17:00–09:00 მოხმარება სრული მოხმარების დაახლოებით 48.1%-ია, საშუალოდ 111 კვტ·სთ ერთ საღამო-ღამეში. დანართში ეს წილი გავრცელებულია თითოეული თვის მოხმარებაზე უცვლელი წილის სამუშაო დაშვებით. წლიური მონაცემებით საშუალო საღამო-ღამის შეფასება დაახლოებით 168 კვტ·სთ გამოდის. ეს შეფასება გამოიყენება წინასწარი მოდელირებისთვის.
შენობების გეგემები იხილეთ დანართის სახით.

პროექტირება და განხორციელება:
ამ ეტაპზე მოთხოვნილია წინასწარი ტექნიკურ-კომერციული შეთავაზება და პროგრამული მოდელირება. შერჩეული კომპანია პასუხისმგებელი იქნება საბოლოო გაანგარიშებებსა და სრული სამუშაო პროექტის მომზადებაზე, რომლის საფუძველზეც განხორციელდება მონტაჟი და გაშვება-გამართვა. პროექტირების ღირებულება შედის შეთავაზების საერთო ფასსა და პროექტის მაქსიმალურ ბიუჯეტში.
· ქსელთან მიერთება: შერჩეულმა კომპანიამ უნდა უზრუნველყოს ქსელთან პარალელური მუშაობისთვის საჭირო ტექნიკური გადაწყვეტა, დოკუმენტაციის მომზადება და ოპერატორთან შეთანხმების პროცესის წარმართვა დამკვეთთან კოორდინაციით.
· თუ შეთავაზებული გადაწყვეტა ითვალისწინებს ჭარბი ელექტროენერგიის ქსელში გაცემას, გაშვება-გამართვა უნდა მოიცავდეს შესაბამისი დაცვისა და აღრიცხვის შემოწმებას, გაცემის კონფიგურაციასა და ფუნქციურ გამოცდას, ოპერატორთან შეთანხმებული პირობების შესაბამისად. ქსელში გაცემის გარეშე გადაწყვეტის შემთხვევაში უნდა შემოწმდეს გაცემის შეზღუდვის ფუნქცია.
· აღნიშნული სამუშაოები უნდა შედიოდეს საერთო ფასში. გამონაკლისები და ოპერატორის შესაძლო დამატებითი საფასური მონაწილემ ცალკე უნდა მიუთითოს.
· შეფასებისას მთავარი იქნება ორივე ობიექტზე ელექტროენერგიის ხარჯების შემცირების დასაბუთებული პოტენციალი, საერთო ბიუჯეტის ეფექტური გამოყენება და აღჭურვილობის ხარისხი.
წარდგენის ვადა: 5 ნოემბერი, 2026 წელი
საკონტაქტო პირი / ელფოსტა: ვლადიმერ სახელაშვილი v.sakhelashvili@sabauni.edu.ge 577347717 (WhatsApp, Viber)
განაცხდები წარდგენილ უნდა იქნას შემდეგ მისამართზე: info@sabauni.edu.ge
ობიექტების დათვალიერება: წინასწარი შეთანხმებით, საკონტაქტო პირი: გიორგი 591001337

